PRITARTA

 Rokiškio rajono savivaldybės tarybos

 2020 m. kovo 27 d. sprendimu Nr. TS-

# ROKIŠKIO RAJONO SAVIVALDYBĖS TARYBOS KONTROLĖS KOMITETO 2019 METŲ VEIKLOS ATASKAITA

 Kontrolės komiteto įgaliojimai nustatyti Lietuvos Respublikos vietos savivaldos įstatymo 14 straipsnio 4 punktu bei Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43 „Dėl Rokiškio rajono savivaldybės tarybos veiklos reglamento patvirtinimo“, 127 punktu.

 Kontrolės komiteto sudėtis 2019 metų pradžioje buvo tokia: pirmininkė Jūratė Masteikienė, pavaduotoja – Dijana Meškauskienė, nariai – Vytautas Masiulis, Virginijus Lukošiūnas, Albinas Urbonas, Tadas Barauskas. Tokia sudėtis patvirtinta 2018 m. liepos 27 d. savivaldybės tarybos sprendimu Nr.TS-190.

 Naujos kadencijos kontrolės komiteto sudėtis patvirtinta 2019 m. balandžio 26 d. sprendimu Nr. TS-76, patikslinta – 2019 m. liepos 26 d. sprendimu Nr. TS-177 ir 2019 metų pabaigoje buvo tokia: pirmininkas – Valius Kazlauskas, pavaduotojas – Vytautas Vilys, nariai – Dijana Meškausienė, Gintaras Girštautas, Stasys Mekšėnas, Zenonas Viduolis.

 2019 metais Kontrolės komitetas savo veiklą vykdė vadovaudamasis 2019 metų veiklos programa, patvirtinta Rokiškio rajono savivaldybės tarybos 2018 m. kovo 5 d. sprendimu Nr. TS-38 „Dėl Rokiškio rajono savivaldybės tarybos kontrolės komiteto 2018 metų veiklos programos patvirtinimo“.

2019 metais vyko trys posėdžiai: 2019 m. vasario 18 d. (praėjusios kadencijos), 2019 m. liepos 23 d. ir 2019 m. lapkričio 13 d. (naujos kadencijos). Visi posėdžiai buvo protokoluoti.

 Komiteto veiklos vykdymas pagal numatytas priemones pateikiamas lentelėje:

|  |  |  |
| --- | --- | --- |
| Eil. Nr. | Programoje numatytos priemonės | Veiklos rezultatai |
| 1. | Kontrolės komiteto veiklos programos 2019 metams teikimas tarybai | Kontrolės komiteto veiklos programa 2019 metams pateikta tarybai ir patvirtinta Rokiškio rajono savivaldybės tarybos 2019 m. kovo 29 d. sprendimu Nr. TS-36. |
| 2. | Kontrolės ir audito tarnybos 2019 metų veiklos plano vykdymo svarstymas | Kontrolės ir audito tarnybos 2018 metų veiklos plano vykdymas svarstytas 2019 m. vasario 18 d., liepos 23d., lapkričio 13 d. Kontrolės komiteto posėdžiuose, kuriuose buvo pateikta informacija apie planuotus ir faktiškai padarytus darbus (atliktus ir atliekamus auditus, rengtas išvadas ir kitas kontrolės funkcijas). 2019 m. liepos 23 d. posėdyje buvo pritarta audito programos patikslinimui (dėl kontrolierės ligos). |
| 3. | Audito ataskaitų svarstymas | 2019 metų liepos 23 d. komiteto posėdyje buvo svarstytos atliktų auditų ataskaitos: 1.Rokiškio socialinio paramos centro finansinio audito; 2.Rokiškio baseino finansinio audito; 3. UAB „Rokiškio autobusų parkas“ veiklos audito;4. Savivaldybės skolinimosi galimybių 2019 m. vertinimo;5. Savivaldybės konsoliduotų ataskaitų rinkinių, savivaldybės biudžeto lėšų ir turto naudojimo. |
| 4. | Institucijų vadovų išklausymasdėl Kontrolės ir audito tarnybos atlikto audito metu nustatytų trūkumų ar teisės aktų pažeidimų pašalinimo  | Remiantis audito išvadomis administracijos direktorė pateikė rekomendacijas dėl įmonės veiklos efektyvinimo. |
| 5. | Išvadų savivaldybės tarybai rengimas ir teikimas (dėl savivaldybės lėšų ir turto naudojimo teisėtumo, tikslingumo ir efektyvumo, savivaldybės kontrolieriaus (Kontrolės ir audito tarnybos) veiklos bei reikiamų asignavimų tarnybos veiklos planui vykdyti) | Nebuvo teikiama. |
| 6. | Kontrolės ir audito tarnybos veiklos plano projekto 2020 metams svarstymas | Kontrolės ir audito tarnybos veiklos plano projektas apsvarstytas ir jam pritarta Kontrolės komiteto 2019 m. lapkričio 13 d. posėdyje.  |
| 7. | Kontrolės komiteto veiklos programos 2020 metams rengimas  | Kontrolės komiteto 2020 metų veiklos programa teikiama 2020 m. kovo 27 d. savivaldybės tarybos posėdžiui.  |
| 8 | Kontrolės komiteto veiklos ataskaita  | Kontrolės komiteto veiklos ataskaita už 2018 metus pateikta 2019 m. kovo 29 d. posėdžiui, ir jai pritarta (savivaldybės tarybos sprendimas Nr. TS-35). Už 2019 metus ataskaita teikiama 2020 m. kovo 27 d. savivaldybės tarybos posėdžiui. |
| 9 | Savivaldybės centralizuoto vidaus audito skyriaus 2018 metų veiklos ataskaitos ir 2019 metų veiklos plano išklausymas | Nebuvo išklausyta. |
| 10 | Kiti klausimai | Kontrolės komiteto posėdyje 2019 liepos 23 d. apsvarstytos Kontrolės ir audito tarnybos pateiktos išvados savivaldybės tarybai: - Dėl savivaldybės skolinimosi galimybių 2019 metais;- Dėl 2018 metų savivaldybės konsoliduotųjų ataskaitų rinkinių bei savivaldybės biudžeto lėšų ir turto naudojimo.  |